
NOLIKUMS

2011.gada Latvijas komandu čempionātiem 64 un100 lauciņu dambretē.

· MĒRĶIS UN UZDEVUMI

Popularizēt dambreti Latvijā.

Noskaidrot Latvijas spēcīgākās komandas.

· LAIKS UN VIETA

Sacensības 100 lauciņu dambretē notiek 2011.gada 12. novembrī Rīgā, RSP, Kaļķu ielā 1. (RTU 414 KAB.), 64 lauciņu dambretē 19. novembrī Rīgā, BJC „Daugmale, Jēkabpils iela 19A. Sacensību sākums pl.10.00.
· VADĪBA

Sacensības rīko Latvijas Dambretes savienība. Galvenie tiesneši Jānis Lelis (100) un Vladimirs Daņilovs (64).
· PIETEIKUMI
 64 lauciņu dambretē  komandas dalība jāpiesaka līdz š. g.15. novembrim pa telefonu 26460854 ( Vladimirs Daņilovs).
· DALĪBNIEKI

100 lauciņu dambretē piedalās vīriešu (4 dalībnieki) un sieviešu (2 dalībnieces) komandas. 64 lauciņu dambretē komandas sastāvu veido 4 dalībnieki (3 vīrieši + 1 sieviete). Komandās drīkst spēlēt dalībnieki ar 1. un augstāku sporta klasi.

· SACENSĪBU NOTEIKUMI

1. Sacensības notiek pēc FMJD noteikumiem. Sacensību sistēmu un apdomas laiku nosaka tiesnešu kolēģija, vadoties pēc dalībnieku skaita.

2. Godalgotu vietu dalīšanas gadījumā notiek papildmačs ar saīsinātu apdomas laiku.

· APBALVOŠANA

Komandas, kuras izcīnījušas pirmās trīs vietas, tiek apbalvotas ar kausu, bet komandu dalībnieki ar medaļām.

· UZŅEMŠANAS NOTEIKUMI

Visus izdevumus, kas saistīti ar piedalīšanos sacensībās, sedz komandējošā organizācija. Par dalībnieka veselības stāvokli atbild dalībnieks un komandējošā organizācija.

